Kalmár Márton

Kalmár Márton (Szeged, 1946. szeptember 29. –) magyar szobrászművész.

Életút

Szeged „városképi jelentőségű” szülötte az 1961-ben indult Tömörkény István Művészeti Szakközépiskola legelső osztályával érettségizett. Tanárai között volt Tápai Antal, Tóth Sándor és Szalay Ferenc. 1969-ben szerzett diplomát a Magyar Képzőművészeti Főiskolán, ahol Pátzay Pál tanítványa volt. Önálló tárlattal 1974-ben mutatkozott be. 1991-től egykori iskolájának művészeti igazgatója. A szegedi SZÖG-ART Művészeti Egyesületnek, a Magyar Képzőművészek és Iparművészek Szövetségének és a Magyar Alkotóművészek Országos Egyesületének tagja.
Köztéri alkotásai Szeged, Kiskunmajsa, Medgyesegyháza, Mórahalom, Szank tereit díszítik.
Öt gyermeke közül (eddig) három tevékenysége kapcsolódik a művészethez.
2008 tavaszán közúti balesetet szenvedett, hosszú ideig volt kómában, lélegeztetőgépen, de fél év után felépült, s újra alkot.

Kiállítások

Csoportos kiállítások (válogatás)   
 1975, 1980, 1984 XVI., XXI., XXV. Nyári Tárlat, Móra Ferenc Múzeum Képtára, Szeged 
 1977, 1997 24., 44. Vásárhelyi Őszi Tárlat, Tornyai János Múzeum, Hódmezővásárhely 
 1991 Városi Galéria, Németország, Darmstadt 
 1994 Városi Képtár, Temesvár 
 1995, 1997 Magyar Kulturális Intézet, Németország, Stuttgart

Egyéni kiállítások (válogatás)  
 1974 Móra Ferenc Múzeum Képtára, Szeged 
 1976 "B" Galéria, Szeged 
 1982 Hatvani Galéria, Hatvan; Iskola Galéria, Dunakeszi 
 1983 Népszabadság Klubja, Budapest Zoltánfy Istvánnal 
 1985 Veszprém
 1992 Színház Galéria, Németország, Darmstadt 
 1997 Móra Ferenc Múzeum Képtára, Szeged Fritz Mihállyal

Művésztelepek
 1990 Nyíregyháza-Sóstó
 1993 Franciaország, Mirabel

Köztéri művei (válogatás)
1973 Olvasó fiú, Medgyesegyháza
1975 Szabon József, márványdombormű, Szeged, Orr-, Fül-, Gégeklinika 
1976 Tömörkény István, mellszobor, Szeged, Tömörkény István Gimnázium
1978 Tari János, bronz dombormű, Szeged, Dóm tér, Színpad
1978 Rácz Lajos-síremléke, vörösrézlemez dombormű,  Szeged, Belvárosi temető
1980 Tondó, bronz, Ópusztaszer, Nemzeti Emlékpark
1982 Hont Ferenc, bronz dombormű, Szeged, Dóm tér, Színpad 
1984 Somogyi Károly, mellszobor, Szeged, Somogyi Könyvtár és Levéltár
1985 Lucs Ferenc, bronz portrédombormű, Szeged, Móra Ferenc Múzeum
1985 Kerkai Jenő, bronz mellszobor, Szeged, Püspöki Hivatal 
1986 Gyümölcsös lány, szobor, Mórahalom
1987 Cégér, bronz, Szeged, Kígyó Patika
1987 Szent-Györgyi Albert, vörös márvány portré, Szeged, Nemzeti Emlékcsarnok 
1988 Cserháti István, bronz, márvány, Szeged, Orvostudományi Egyetem
1989 Hetényi Géza, bronz dombormű, Szeged, Korányi fasor 
1989 Bálint Sándor, mészkő mellszobor, Szeged, Mátyás király tér
1990 Glattfelder Gyula, dombormű, Szeged
1991 Zoltánfy István síremléke, mészkő, Szeged, Belvárosi temető 
1991 Fontos Sándor síremléke, mészkő, Szeged, Belvárosi temető 
1992 Klebelsberg Kuno, bronz dombormű, Szeged  
1996 Kováts József, bronz mellszobor, Szeged
1997 Nepomuki Szent János-kút, tégla, mészkő, Kiszombor
1999 Kiss Ernő, dombormű, Szeged
1999 Hősök emlékműve, mészkő obeliszk, Kardoskút
2000 Matematikusok (Kalmár László, Rédei László, Szőkefalvi-Nagy Béla), bronz dombormű, Szeged
2001 Egressy Béni, bronz mellszobor, Kiskunmajsa
2001 Szent István király, mészkő mellszobor, Szank
2003 Klebelsberg Kuno, bronz mellszobor, Mórahalom  
2003 A dicsőséges Aranycsapat, bronz, Szeged, Korányi fasor
2004 Bálint Sándor, bronz mellszobor, Szeged, Mátyás király tér
2004 Széchenyi István, bronz mellszobor, Szank
2005 Jancsó Miklós, domborműves emléktábla, Szeged, Dóm tér
2007 Batthyány Lajos, márvány mellszobor, Szeged, Nemzeti Emlékcsarnok
2008 Vlasics Károly, emléktábla, Szeged, Somogyi utca
2012 Pető Ferenc, mellszobor, Dóm tér, Szeged

Galéria

Források
 Dr. Tóth Attila: Szeged szobrai és muráliái, Szeged, 1993 
 Tandi Lajos, Dr. Tóth Attila: Szegedi szobrászok, Szeged, 2000. 

 Kalmár Márton: Kőszilánkok; Bába Kiadó Szeged, 2010 – élete balesete előtt és után

További információk
Kalmár Márton alkotásai a Köztérképen
Interjú a Tiszatájban (PDF)

1946-ban született személyek
Élő személyek
Magyar szobrászok
Szegediek